Publication: Magyar Közlöny
Issue: MK-2009-162 (Year: 2009, Number: 162)
Era: 2004-2010
Section: és alkotmányosan védett jogot, a szerzõdési szabadságot is korlátozzák [13/1990. (VI. 18.) AB határozat, ABH 1990, 54,
Paragraph Index: 529

és alkotmányosan védett jogot, a szerzõdési szabadságot is korlátozzák [13/1990. (VI. 18.) AB határozat, ABH 1990, 54, 55–56.]. Abban az esetben, amennyiben a jogalkotó közigazgatási, közlekedés-igazgatási kérdésként kívánja kezelni a jármûvel történõ közterületi várakozást, a jogalkotónakmeg kell teremtenie a jelenleg hiányzó intézményi és eljárási rendet, amely lehetõséget ad arra, hogy a közutakon jármûvel közlekedõket gazdaságos és felelõs, a biztonságot és mindenkijogaitszemelõtttartó magatartásralehessenszorítani.Ugyanakkoraszabályszegésértfennállófelelõsséget, avagy a jogszerûtlenhatóságifellépéstmegfelelõgaranciákkalbiztosított eljárásbanlehessentisztázni. A Kkt. jelenlegi szabályozása elmulasztotta a „nyugvó közlekedés” ezen kereteit megteremteni. A jogalkotó azonban nem adta meg azokat a törvényi kereteket sem, amelyek között az önkormányzat (fõvárosi közgyûlés) jogosult és köteles a közszolgáltatás biztosítása, avagy megszervezése kapcsán szükségképpen megkötendõ szerzõdéses viszonyokat rendezni. A szerzõdési szabadság közhatalommal történõ korlátozásának garanciájaként és figyelemmel a Ptk. 198. § (2) bekezdésére, a 226. § (1) bekezdésére, valamint a 685. § a) pontjában foglaltakra is a törvényalkotónak kell meghatározni úgy a közfeladat kötelezettje és a szolgáltatást végzõ gazdálkodó szervezet, mint a szolgáltató és a fogyasztó közötti szerzõdéses viszony legfontosabb elemeit. A törvényalkotónak kell meghatároznia a szerzõdéskötés alanyait (mely gazdálkodó szervezetek válhatnak szolgáltatóvá, illetve ki a szolgáltatás alanya, azaz a díj- és pótdíjfizetés kötelezettje), a szerzõdés kötelezõ tartalmi elemeit (a szolgáltatót terhelõ törvényi kötelezettségeket, a szolgáltatás és ellenszolgáltatás egyensúlyának elvére figyelemmel a díj- és pótdíjmegállapítás szempontjait), esetleges idõbeli korlátait, a szerzõdésszegés – esetlegesen a Ptk.-hoz képest speciális – jogkövetkezményeit. Az önkormányzati jogalkotó csak ilyen törvényi környezetben tehet eleget alkotmányosan delegált jogalkotási hatáskörének.

Source: https://magyarkozlony.hu/hivatalos-lapok/6f269acf101c490acbd0faddc7b29e32a09d8479/dokumentumok/49ea5cd7dc26cf8ce35dd59611e2f7fcf57ff432/letoltes